
PROTOCOL DE COLABORARE
pentru 
Obligația privind folosința monumentului istoric – Municipiul Timișoara


între


DIRECȚIA JUDEȚEANĂ PENTRU CULTURĂ TIMIȘ
Adresa: Str. Episcop Augustin Pacha, nr. 8, 300055, TIMIȘOARA – ROMÂNIA
Telefon: +40 256 493 659
Fax: +40 256 592 493 659
E-mail: secretariat@culturatimis.ro
Web: www.culturatimis.ro    


· reprezentată de Director executiv, dl. dr. Sorin – Vlad PREDESCU, 


și


MUNICIPIUL TIMIȘOARA
DIRECȚIA GENERALĂ URBANISM ȘI PLANIFICARE TERITORIALĂ – BIROUL REABILITARE CARTIERE ISTORICE ȘI MONUMENTE 
Adresa: Bd. C.D. Loga, nr. 1, TIMIȘOARA – ROMÂNIA
Telefon: +40 752224171end_of_the_skype_highlighting
E-mail: reabilitare.monumente@primariatm.ro
Web: www.primariatm.ro 


· reprezentat de Primar, dl. Dominic FRITZ, 



în baza parteneriatului, 

au convenit încheierea prezentului:






PROTOCOL
Art. 1
Premise
1. Protejarea și valorificarea patrimoniului construit trebuie să se constituie ca practici incluse în politicile publice ale autorităților pentru cultură, educație, mediu, dezvoltare spațială și peisaj cultural, urbanism și amenajarea teritoriului, dezvoltare locală, regională și europeană;
2. Transparentizarea activității de protejare a patrimoniului construit, susținută de o informare corectă și o promovare constantă reduce semnificativ riscul intervențiilor neconforme; 
3. Atribuţiile Direcţiei Județene pentru Cultură Timiș, stabilite prin legi şi hotărâri de Guvern, se referă la iniţierea unor măsuri, în colaborare cu autorităţile administraţiei publice locale, pentru dezvoltarea bazei materiale, diversificarea, modernizarea şi optimizarea serviciilor culturale necesare comunităţilor locale, pentru protecţia şi promovarea culturii, protejarea şi punerea în valoare a patrimoniului cultural naţional. 
4. Județul Timiș are 340 de poziții înscrise în Lista Monumentelor Istorice – 2015, dintre care:
· 236 (poz. 58 – poz. 294) – monumente de arhitectură (definite conf. Art. 3 din LEGE nr. 422 din 18 iulie 2001 (**republicată**) privind protejarea monumentelor istorice); 
· 95 (poz. 58 – poz. 153) dintre acestea sunt situate in Municipiul Timișoara;
5. Conf. Art. 9 din METODOLOGIA din 18 iunie 2003 de întocmire a Obligaţiei privind folosinţă monumentului istoric, în cazul ansamblurilor şi siturilor monument istoric, Obligaţia privind folosinţă monumentului istoric se întocmeşte pentru fiecare proprietar sau titular al dreptului de administrare asupra imobilelor aflate în perimetrul acestora;	
6. Conf. METODOLOGIA din 18 iunie 2003, Obligaţia privind folosinţa monumentului istoric:
· este un document obligatoriu, cu caracter permanent, prin care sunt precizate condiţiile şi regulile de utilizare sau de exploatare şi de întreţinere a unui monument istoric; 
· face parte integrantă din cartea tehnică a construcţiei. În situaţia în care aceasta nu există, Obligaţia privind folosinţă monumentului istoric ține locul documentaţiei tehnice de utilizare a bunului imobil, în condiţiile legii;
· însoţeşte actele de proprietate, de concesiune sau de închiriere pe tot parcursul existenţei imobilului în cauză; 
· este servitute constituită în folosul imobilului şi se înscrie în Cartea funciară de către proprietar, respectiv titular al dreptului de administrare, în termen de 30 de zile de la data comunicării.
Art. 2
Obiectul / Obiective 
1. Prezentul protocol face referire la clădirile monumente istorice individuale și la clădirile situate în ansambluri și situri istorice protejate, aflate pe raza Municipiului Timișoara.
2. Prezentul protocol are ca obiect colaborarea dintre cele 2 (două) părți în vederea desfășurării activităților de cercetare/inventariere, în scopul elaborării documentului obligatoriu, Obligația privind folosința monumentului istoric, conform Legii nr. 422/2001, pentru fiecare clădire monument, situată în ansamblu sau sit protejat, de pe raza Municipiului Timișoara;
· Prioritate vor avea imobilele din Situl urban „Fabric” (I),  poz. 61, Cod TM-II-s-B-06096, în Lista Monumentelor Istorice – 2015 și se va putea continua până la acoperirea tuturor imobilelor cuprinse în zone istorice protejate. 
3. Aceste obiective se vor realiza prin: 
· vizite programate în teren pentru adunarea de date și constatarea stării generale de conservare a monumentului istoric;
· realizare bază de date pentru fiecare imobil în parte, din informațiile puse la dispoziție de parteneri, de proprietari și din alte surse de informare;
· redactare Obligaţie privind folosinţa monumentului istoric în trei exemplare/obiectiv (imobil), fiecare exemplar fiind compus din: -Formularul, -Inventarul monumentului istoric şi -Procesul-verbal de constatare a stării generale de conservare a monumentului istoric.
· comunicare documente către proprietari.
Art. 3
Responsabilitățile părților
1. Direcția Județeană pentru Cultură Timiș
a) întocmeşte, prin specialiştii serviciilor monumente istorice din cadrul Direcţiei, Obligaţia privind folosinţa monumentului istoric;
b) este emitentul Obligaţiei privind folosinţa monumentului istoric;
c) va efectua cercetarea, la faţa locului, a imobilelor;
d) va gestiona și va asigura realizarea bazei de date cu documentele rezultate;
e) va înmâna proprietarului, sub semnatura, Obligaţia privind folosinţă monumentului istoric;
· pentru monumentele istorice din domeniul public sau privat al statului sau al unităţilor administrativ-teritoriale, Obligaţia privind folosinţă monumentului istoric va fi înmânată instituţiilor publice titulare ale dreptului de administrare asupra bunurilor imobile respective.
f) prin specialiştii serviciilor monumente istorice din cadrul Direcţiei, va verifica periodic, cel puţin o dată pe an şi în mod obligatoriu la fiecare sesizare, modul în care sunt respectate prevederile Obligaţiei privind folosinţă monumentului istoric.
2. MunicipiulTimișoara
a) va asigura reprezentanților Direcției Județene pentru Cultură Timiș, accesul neîngrădit la imobilele de interes, pe care le are în proprietate sau administrare pe raza Municipiului Timișoara, în vederea inventarierii și constatării stării generale de conservare a acestora, cu respectarea obligațiilor părților conform contractelor de închiriere întocmite, acolo unde acestea există; accesul în imobile se va realiza în urma acordului Municipiului Timișoara prin care va comunica data, ora și persoana/ele desemnată/e pentru a participa la activitatea de inventariere, acord exprimat în urma solicitării scrise a Direcției Județene pentru Cultură Timiș;
b) la solicitarea scrisă a DJC Timis, va pune la dispoziție, în urma analizării cererii, cu titlu gratuit, documente din arhiva instituției (proiecte, autorizații, etc...), în vederea culegerii de date necesare întocmirii Obligaţiei privind folosinţa monumentului istoric;
c) va desemna o persoană (o echipă) de contact, responsabilă pentru implementarea protocolului de parteneriat.
Art. 4
Durata
1. Prezentul protocol intră în vigoare la data semnării lui, fiind valabil pe o perioadă de patru (4) ani.
2. Prezentul protocol încetează de drept:
· prin acordul bilateral al părților;
· prin realizarea obiectului Protocolului;
· prin denunțare unilaterală, cu un preaviz de 15 (cincisprezece) zile, adresat celeilalte părți de către partea interesată în scris, cu confirmare de primire.
Art. 5
Confidențialiatate și drepturi de autor
Părţile nu vor face uz de datele şi informaţiile la care părţile au acces ca urmare a aplicarii prezentului protocol în alte scopuri decât cele expres prevăzute. 
Art. 6
Dispoziții finale
Părţile semnatare se angajează ca orice impediment survenit în aplicarea prezentului protocol să fie notificat în timp util celeilalte părţi, iar remedierea acestuia va fi făcută pe cale amiabilă, având la bază consultarea reciprocă şi dialogul bilateral constructiv.

Încheiat în 		exemplare originale, azi 		       .

	ORGANIZATOR
dr. Sorin – Vlad PREDESCU 	
Director Executiv
Direcția Județeană pentru Cultură Timiș
	PARTENER 
Dominic FRITZ
Primar
Municipiul Timișoara

	


	

Nume coordonator:
Gabriel - Titus  ALMĂJAN
Arhitect - șef
Direcția Generală Urbanism și Planificare Teritorială

	

	
Steliana STANCIU
Director executiv
Direcția Economică

	
Mihai GAIȚĂ
Avocat 
Colaborator extern - Direcția Județeană pentru Cultură Timiș

	
Adriana ȘEITAN Pt.Șef serviciu juridic
Serviciu juridic




ANEXA 01 | 24.11.2021

1. Descrierea proiectului 
OAR - Sesiunea pilot de finanțare a proiectelor culturale cu componentă pronunțată de cercetare
Titlul Proiectului: 
Obligația privind folosința monumentului istoric – Situl urban „Fabric” (I),  poz. 61, Cod TM-II-s-B-06096, în Lista Monumentelor Istorice – 2015 – etapa I (Pilot)
Locul unde se va desfășura proiectul: 
Municipiul Timișoara 
Descrierea succintă a proiectului: 
Discrepanţele între provocările curente şi oportunităţile concrete de informare, formare și specializare în domeniul restaurării, comunicarea deficitară între instituţii, legislaţia şi reglementările incomplete conduc la un număr mic de specialişti cu expertiză şi experienţă, mâna de lucru neinstruită, programe de analiză şi control ineficiente şi intervenţii neconforme cu standardele. Rezultatul este alterarea calităţii şi valorii patrimoniului construit, până la distrugere iremediabilă, cu, consecinţe asupra identităţii culturale locale si naţionale.
La mai bine de 30 de ani de tranziție a țării noastre în sistemul social-economic de tip capitalist, constatăm că zona de „patrimoniu” beneficiază de o carență masivă în ceea ce privește înțelegerea și respectarea valorii sale. În acest context, întocmirea Obligaţiei privind folosinţa monumentului istoric este de o importanță crucială, întrucât aceasta reprezintă primul și singurul documentul obligatoriu, cu caracter permanent și cu rol de prevenție, prin care sunt precizate condiţiile şi regulile de utilizare sau de exploatare şi de întreţinere a unui monument istoric. Astfel, în lipsa unui « manual de restaurare », este singurul document explicit, care în același timp informează dar și crează sarcini și obligații pentru proprietarii și utilizatorii imobilului. Inventarierea este o componentă esențială în cercetarea patrimoniului construit, care permite nu doar întocmirea unei baze de date cu evidența clădirilor ci și inventarierea stării de conservare și a intervențiilor realizate în timp asupra acestora, trasarea reperelor istorico-juridice și, mai ales, stipularea condițiilor de utilizare pentru viitor, astfel încât acestea să beneficieze de protecție. Proiectul propune o abordare critică, care să semnaleze disfuncționalitățile prezente în metodologia de elaborare a documentului Obligaţiei privind folosinţă monumentului istoric dar prin care să se identifice, totodată, modalitățile concrete de eficientizare a acesteia precum și de aplicabilitate a prevederilor. 
Scopul 	proiectului este desfășurarea activităților de cercetare/inventariere în vederea elaborării documentului obligatoriu, Obligația privind folosința monumentului istoric, conform L422/2001, pentru fiecare clădire monument, situată în ansamblu sau sit protejat, cu aplicare directă pe Situl Urban „Fabric” (I) din Timișoara.
Obiectivul este acela de a realiza o informare a proprietarilor de clădiri istorice, a profesioniștilor din domeniul restaurării și alte domenii conexe, precum și a personalului implicat în derularea de operațiuni notariale, imobiliare sau intervenții pe clădirile monumente sau situate în zone protejate, prin aducerea la cunoștința/stipularea condiţiilor şi regulilor de utilizare sau de exploatare şi de întreţinere a acestora. Transpunerea informațiilor culese într-o bază de date accesibilă spre informare și actualizată periodic este esențială ca măsură preventivă de protejare a patrimoniului istoric construit, pentru atingerea, în definitiv, a obiectivului final, și anume acela de formare a culturii profesionale. 
Necesitatea proiectului este justificată de numărul mare de clădiri monument sau situate în zone protejate, de pe raza municipiului Timiș și informarea insuficientă asupra importanței conservării lor și a corectitudinii intervențiilor realizate asupra acestora. Proiectul de cercetare propune și o analiză critică asupra metodologiei de completare și elaborare a Obligației privind folosința monumentului istoric, necesară pentru adaptarea documentului la particularitățile fiecărui imobil în parte.

2. Definirea partenerilor
ORGANIZATOR: 
Direcția Județeană pentru Cultură Timiș, prin reprezentant, Director Executiv, dl. dr. Sorin – Vlad PREDESCU 
Persoana de contact din partea ORGANIZATORULUI: 
Pescar Felicia – Raluca - Arhitect 
Datele de contact din partea organizatorului, pentru proiectul ce face obiectul acestei anexe: 
Pescar Felicia – Raluca 
+40 (0)256 493659
monumente@culturatimis.ro  
Str. Augustin Pacha nr.8, Timișoara 
PARTENER: 
MunicipiulTimișoara, prin reprezentant lega, Primar, dl. Dominic FRITZ 
Coordonatorul proiectului din partea PARTENERULUI: 
	Gabriel Almăjan – Arhitect șef, Direcția Generală Urbanism și Planificare Teritorială
Datele de contact ale partenerului, pentru proiectul ce face obiectul acestei anexe: 
Gabriel Almăjan
0256 408 460/0256 408 341
gabriel.almajan@primariatm.ro 
3. Obligațiile părților 
Obligațiile ORGANIZATORULUI: 
· să respecte angajamentele presupuse de protocolul de parteneriat; 
· va monitoriza evoluția proiectului printr-un calendar stabilit de către acesta;
Obligațiile partenerului: 
· să respecte strategia propusă și să notifice ORGANIZATORUL în legătură cu modificările ce apar pe parcurs; 
· să respecte angajamentele presupuse de protocolul de parteneriat; 
· să respecte calendarul ce va fi stabilit de către PARTENERUL ORGANIZATOR.
4. Durata proiectului. 
Perioada de desfășurare a proiectului: ianuarie 2022 – decembrie 2022, cu posibilitate de prelungire. 
5. Termenii financiari ai proiectului. 
Contribuția ORGANIZATORULUI: Va finanța, de principiu, individual sau din surse atrase, toate evenimentele proprii ce țin de temă;  
Contribuția PARTENERULUI: va susține proiectul, conform Acordului de parteneriat și al Anexei 01, cu posibilitatea de a contribui financiar la desfășurarea evenimentelor. 

Semnat în           exemplare originale, astăzi             și anexat la protocolul de parteneriat nr. ...................din data de ..................                 

	ORGANIZATOR
dr. Sorin – Vlad PREDESCU 	
Director Executiv
Direcția Județeană pentru Cultură Timiș



	PARTENER 
Dominic FRITZ
Primar
Municipiuli Timișoara

	

	

Nume coordonator:
Gabriel - Titus  ALMĂJAN
Arhitect - șef
Direcția Generală Urbanism și Planificare Teritorială

		
	
Steliana STANCIU
Director executiv
Direcția Economică

	
Mihai GAITA Avocat 
Colaborator extern - Direcția Județeană pentru Cultură Timiș

	
Adriana ȘEITANPt.Șef serviciu juridic
Serviciu juridic

